CELEX: 32016R0615
Language: sl
Date: 2016-04-19 00:00:00
Title: Izvedbena uredba Komisije (EU) 2016/615 z dne 19. aprila 2016 o uvrstitvi določenega blaga v kombinirano nomenklaturo

21.4.2016   
            
            
               SL
            
            
               Uradni list Evropske unije
            
            
               L 105/14
            
         IZVEDBENA UREDBA KOMISIJE (EU) 2016/615
   z dne 19. aprila 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. aprila 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Aparat (t. i. „priključna postaja za pametni telefon“) je sestavljen iz naslednjih delov:
                  
                              —
                           
                           
                              29,5-centimetrskega barvnega LCD zaslona,
                           
                        
                              —
                           
                           
                              preklopnega ohišja z dvojimi vrati USB,
                           
                        
                              —
                           
                           
                              tipkovnice s sledilno tablico,
                           
                        
                              —
                           
                           
                              priključka za pametni telefon,
                           
                        
                              —
                           
                           
                              napajalne vtičnice za napetost do vključno 1 000  V,
                           
                        
                              —
                           
                           
                              vgrajenih zvočnikov.
                           
                        Kadar je telefon priključen, se njegova baterija polni, hkrati pa aparat služi kot vhodno/izhodna enota za opravljanje vseh funkcij priključenega pametnega telefona.
                  Ker aparat ni opremljen s pretvornikom signala, vse signale prejema nespremenjene s priključenega pametnega telefona.
                  Aparat ni primeren za priključitev na stroj za avtomatsko obdelavo podatkov.
               
               
                  8537 10 99 
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8537 , 8537 10  in 8537 10 99 .
                  Aparat je kombiniran stroj, ki lahko opravlja funkcije, navedene pod tarifnimi številkami 8504 , 8518 , 8528  in 8537 . Vse posebne funkcije, ki jih opravljajo različne komponente aparata, so vključene v zgoraj navedene tarifne številke iz poglavja 85. Uvrstitev pod tarifno številko 8543  kot električni stroji in aparati s posebnimi funkcijami, ki niso navedeni in ne zajeti na drugem mestu v poglavju 85, je zato izključena.
                  Glede na značilnosti aparata se nobena njegova funkcija ne šteje za glavno funkcijo v smislu opombe 3 k oddelku XVI.
                  Zato je aparat treba uvrstiti pod tarifno številko, ki je po številčnem zaporedju zadnja.
                  Aparat je zato treba uvrstiti pod oznako KN 8537 10 99  kot druge table, plošče, pulti, mize, omare in druge osnove za električno krmiljenje za napetost do vključno 1 000  V.